Το ***Δουνκέρκη*** (πρωτότυπος τίτλος: ***Dunkirk***) είναι ταινία του 2017 σε σκηνοθεσία και σενάριο του Κρίστοφερ Νόλαν.

Πλοκή
-----

Η εξέλιξη των γεγονότων δεν ακολουθεί ευθύγραμμη πορεία.

Κατά τη διάρκεια της Μάχης της Γαλλίας, οι συμμαχικές δυνάμεις έχουν ξεμείνει στη Δουνκέρκη. Οι Άγγλοι στρατιώτες προσπαθούν να διασωθούν, ενώ παράλληλα τους επιτίθενται γερμανικά αεροπλάνα.

Το Βασιλικό Ναυτικό ζητά από τους πολίτες να κατευθυνθούν προς τη Δουνκέρκη για να σώσουν τους στρατιώτες. Ανάμεσα σε αυτούς, είναι ο Ντόσον με το γιο του, Πίτερ, και έναν φίλο τους γιου του, τον Τζορτζ, που βρίσκονται στο καράβι *Moonstone*. Οι τρεις τους διασώζουν έναν στρατιώτη, ο οποίος βρίσκεται σε κατάσταση σοκ. Όταν καταλαβαίνει ότι ο Ντόσον κατευθύνεται προς τη Δουνκέρκη, τους επιτίθεται και κατά τη διάρκεια της σύγκρουσης ο Τζορτζ χτυπά και χάνει την όρασή του. 

Στη συνέχεια, μαχητικά αεροπλάνα κατευθύνονται προς τη Γαλλία. Το ένα πετά με πιλότο τον Φάριερ και το άλλο πέφτει στη θάλασσα και ο πιλότος του, Κόλινς, διασώζεται από το *Moonstone*.

Στην πορεία, Άγγλοι στρατιώτες μπαίνουν σε πλοίο για να γλυτώσουν, ενώ τους επιτίθενται γερμανικά αεροσκάφη. Το πλοίο αρχίζει και βυθίζεται και πολλοί στρατιώτες πνίγονται. Αρκετοί που επιζώντες, ανεβαίνουν στο *Moonstone*, όπου διαπιστώνεται ότι ο Τζορτζ είναι νεκρός. Παράλληλα, ο Φάριερ καταστρέφει το γερμανικό βομβαρδιστικό.

Στο τέλος, ο ναύαρχος Μπόλτον δηλώνει πως έχουν διασωθεί και επιστρέφουν στη Μεγάλη Βρετανία 330.000 στρατιώτες, και εκείνος θα παραμείνει εκεί, ώσπου να σωθούν και οι Γάλλοι. Οι Βρετανοί στρατιώτες βρίσκονται στο τρένο της επιστροφής, ενώ ο Φάριερ ξεμένει από καύσιμα, καίει το αεροπλάνο και συλλαμβάνεται από τον γερμανικό στρατό.

Διανομή
-------

* Φίον Γουάιτχεντ ως Τόμι
* Τομ Γκλιν-Κάρνι ως Πίτερ
* Τζακ Λόουντεν ως Κόλινς
* Χάρι Στάιλς ως Άλεξ
* Ανάιριν Μπάρναρντ ως "Γκίμπσον"
* Τζέιμς Ντ' Άρσι ως συνταγματάρχης Γουίναντ
* Μπάρι Κιόουγκαν ως Τζορτζ Μιλς
* Κένεθ Μπράνα ως Μπόλτον
* Κίλιαν Μέρφι ως διασωθείς στρατιώτης
* Μαρκ Ράιλανς ως κ. Ντόσον
* Τομ Χάρντι ως Φάριερ

Βραβεία/Διακρίσεις
------------------

Στα 90ά βραβεία Όσκαρ κέρδισε σε τρεις κατηγορίες: μοντάζ, μοντάζ ήχου και μίξης ήχου, ενώ ήταν υποψήφια σε άλλες πέντε: καλύτερης ταινίας, σκηνοθεσίας, φωτογραφίας, πρωτότυπης μουσικής και σχεδιασμού παραγωγής.

Στις Χρυσές Σφαίρες ήταν υποψήφια σε τρεις κατηγορίες: καλύτερης δραματικής ταινίας, καλύτερου σκηνοθέτη και πρωτότυπης μουσικής.

Στα Βραβεία BAFTA κέρδισε το βραβείο καλύτερου ήχου και ήταν υποψήφια και στις κατηγορίες: καλύτερης ταινίας, σκηνοθέτη, φωτογραφίας, μουσικής, μοντάζ, σχεδιασμού παραγωγής και οπτικών εφέ.

Στα βραβεία Satellite έλαβε το βραβείο καλύτερου ήχου και ήταν υποψήφια στις κατηγορίες: καλύτερης ταινίας, σκηνοθέτη, πρωτότυπου σεναρίου, Β' Ανδρικού Ρόλου (Μαρκ Ράιλανς), φωτογραφίας, πρωτότυπης μουσικής, μοντάζ, σχεδιασμού κοστουμιών, οπτικών εφέ και καλλιτεχνικής διεύθυνσης και σχεδιασμού παραγωγής. Στα Βραβεία Σωματείου Ηθοποιών ήταν υποψήφιο όλο το καστ για την ερμηνεία του.

Στα βραβεία Γκράμι ήταν υποψήφια στην κατηγορία του καλύτερου soundtrack.

Παραπομπές
----------

1. 1 2 3  www.imdb.com/title/tt5013056/companycredits?ref\_=tt\_dt\_co.
2. 1 2  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
3. 1 2 3  (Αγγλικά) *Internet Movie Database*. www.imdb.com/title/tt5013056/releaseinfo. Ανακτήθηκε στις 1  Σεπτεμβρίου 2017.
4. ↑  (Αγγλικά) *Internet Movie Database*. www.imdb.com/title/tt5013056/releaseinfo. Ανακτήθηκε στις 6  Ιανουαρίου 2017.
5. ↑  www.kinopoisk.ru/film/931677/.
6. 1 2  «Dunkirk». Ανακτήθηκε στις 13 Απριλίου 2019.
7. ↑  Newsroom (2018-01-23). «Όσκαρ 2018: Αυτές είναι οι φετινές υποψηφιότητες». *CNN.gr*. Αρχειοθετήθηκε από το πρωτότυπο στις 2018-01-26.. Ανακτήθηκε στις 2018-01-23.
8. ↑  «Dunkirk Golden Globes: 3 Nominations». Ανακτήθηκε στις 14 Δεκεμβρίου 2017.
9. ↑  «Gary Oldman και Frances Mcdormand οι μεγάλοι νικητές των κινηματογραφικών βραβείων «BAFTA»». *Star.gr*.. Ανακτήθηκε στις 2018-02-21.
10. ↑  «2017 Nominees | International Press Academy». *www.pressacademy.com* (στα Αγγλικά). Αρχειοθετήθηκε από το πρωτότυπο στις 13 Φεβρουαρίου 2018. Ανακτήθηκε στις 21 Φεβρουαρίου 2018.
11. ↑  «SAG Awards Nominations: 'Three Billboards' Tops Film List, Netflix Leads In TV». Ανακτήθηκε στις 14 Δεκεμβρίου 2017.
12. ↑  «Dunkirk Original Motion Picture Soundtrack Nominated for GRAMMY». Ανακτήθηκε στις 14 Δεκεμβρίου 2017.

Εξωτερικοί σύνδεσμοι
--------------------

* Επίσημος ιστότοπος
* *Δουνκέρκη*   στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2110151002102630280009
* LCCN: no2017099877
* GND: 114201066X
* BNE: XX5736780

 |

 |